Datum: 16. april 2025

Številka: 371-150/2024

**Sprejeta Občinska celostna prometna strategija Občine Šoštanj**

*3. medijsko sporočilo*

Občina Šoštanj je skupaj s podjetjem Marn&Marn in Cipro Slovenija pripravila Občinsko celostno prometno strategijo (OCPS), ki jo je na marčevski seji kot eno prvih v Sloveniji potrdil tudi Občinski sveta Občine Šoštanj.

OCPS je pripravljena za obdobje sedmih let, njen namen pa je razvoj trajnostnomobilnih ukrepov po meri človeka. To pomeni zagotoviti mobilnost za vse in obenem zmanjšati promet ter njegove negativne vplive na okolje. To lahko dosežemo z več hoje, kolesarjenja in JPP ter z ekološko sprejemljivejšimi energenti. Če smo v preteklosti daleč največ pozornosti namenjali avtomobilu, se bomo od zdaj naprej posvetili človeku. Zagotovili bomo optimalne pogoje za pešce in kolesarje in uvedli privlačen in funkcionalen javni potniški promet.

Sam dokument OCPS je financiran z EU kohezijskimi sredstvi in je obenem podlaga za pridobivanje razpisanih sredstev za izvedbo ukrepov, ki so v njej predvideni. Med drugim smo si v naslednjih sedmih letih zastavili:

* dopolnjevanje mreže peš in kolesarskih povezav s spremljajočo urbano opremo,
* izboljšanje železniške infrastrukture v mestu,
* prenova avtobusne in železniške postaje,
* oživljanje mestnega središča,
* saniranje prezračevalnih jaškov in izboljšanje kakovosti zraka,
* nadgradnja BiCy sistema oz. enotnega sistema izposoje koles,
* spodbujanje gospodarskih družb in izobraževalnih ustanov k trajnosti mobilnosti,
* povečevanje varnosti v prometnem sistemu ter
* ozaveščanje, prireditve in drugi mehki ukrepi na področju trajnostne mobilnosti …

Pomembno je, da z izvedbo ukrepov pričnemo dosegati zastavljene cilje, ki so predvsem manj motornega prometa, boljši zrak, uporaben JPP in več pešcev ter kolesarjev tudi na vsakodnevnih poteh.

V pripravi so še zaključne aktivnosti, med katerimi je tudi izdelava OCPS zloženke za vsa gospodinjstva v občini. Vabimo vas, da pri aktivnostih sodelujete tudi sami, saj bomo le tako lahko dosegli, kar smo si zadali.

